EkBass/fiwiki-20250220-pages-articles huggingface dataset:
Guti

José María Gutiérrez Hernández eli Guti (s. 31. lokakuuta 1976 Torrejón de Ardoz, Madridin maakunta, Espanja) on espanjalainen entinen jalkapalloilija. Hän oli pelipaikaltaan keskikenttäpelaaja. == Seurajoukkueura == Guti on Real Madridin kasvatti. Hän debytoi seuran reservijoukkueessa Real Madrid B:ssä vuonna 1995 ja jo saman vuoden aikana edustusjoukkueessa. Ensimmäisen pääsarjaottelunsa hän pelasi 2. joulukuuta 1995 Sevillaa vastaan.Ficha del jugador LFP. Viitattu 29.12.2006. Gutin pelipaikka on yleensä keskikentän keskustassa, jossa hän toimii pelintekijänä, mutta kaudella 2000–2001 häntä peluutettiin myös hyökkääjänä. Tuolla kaudella hän teki 14 maalia Espanjan pääsarjassa.Plantilla primer equipo Real Madrid. Viitattu 29.12.2006. Guti jätti Real Madridin 15 seuran edustusjoukkueessa pelaamansa kauden jälkeen heinäkuussa 2010. Hän saavutti joukkueessa 15 eri mestaruutta ja pelasi kaikkiaan 542 ottelussa, joissa hän teki 77 maalia. Guti jatkoi pelaajauraansa turkkilaisessa Beşiktaşissa, jota valmensi Real Madridin entinen valmentaja Bernd Schuster. Hän teki seuran kanssa kaksivuotisen sopimuksen heinäkuussa 2010. Hän pelasi ensimmäisen virallisen ottelunsa istanbulilaisseurassa 14. elokuuta 2010 Bucasporia vastaan. Kauden 2010–2011 päätteeksi Guti saavutti seuran kanssa Turkin cupin mestaruuden. Kilpailun loppuottelussa Beşiktaş voitti İstanbul BB:n rangaistuspotkuilla. Kaudella 2011–2012 hän ei kuitenkaan sopinut uuden valmentajan Carlos Carvalhalin suunnitelmiin, ja hän ja seura purkivat sopimuksensa marraskuussa 2011. == Maajoukkueura == Espanjan maajoukkueessa Guti debytoi 5. toukokuuta 1999 Kroatiaa vastaan.Jugadores de la selección Fútbol en la Red. Viitattu 29.12.2006. Hän ei ole pelannut arvokilpailuissa A-maajoukkuetasolla, mutta junioreissa hän on voittanut Euroopan-mestaruuden sekä alle 18- että alle 21-vuotiaissa. == Saavutukset == * Espanjan pääsarjamestaruus: 1997, 2001, 2003, 2007, 2008 * Espanjan supercup: 1997, 2001, 2003, 2008 * Turkin cup: 2011 * Mestarien liiga: 1998, 2000, 2002 * Uefa-supercup: 2002 * Intercontinental Cup: 1998, 2002 * Alle 18-vuotiaiden Euroopan-mestaruus: 1995 * Alle 21-vuotiaiden Euroopan- mestaruus: 1998 == Yksityiselämä == Guti oli naimisissa espanjalaisen mallin ja televisiojuontajan Arancha de Beniton (s. 1969) kanssa vuosina 1999–2009. Heillä on kaksi lasta, Zaira (s. 2000) ja Aitor (s. 2002). Kaudesta 2007–2008 lähtien Guti on käyttänyt pelipaidassaan nimeä Guti. Haz, jonka loppuosa tulee hänen äidinpuoleisen sukunimensä Hernándezin ja hänen lastensa nimien alkukirjaimista. Guti on tehnyt cameo-esiintymisen elokuvissa Torrente 3: El protector (2005) ja Goal II: Living the Dream (2007).Filmography by type for José María Gutiérrez IMDb. Viitattu 20.2.2008. == Lähteet == == Aiheesta muualla == * Guti Real Madridin sivustolla * Guti BDFutbol-sivustolla Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt
Aitosammakot

Aitosammakot (Ranidae) on yleisin ja laajimmalle levinnyt sammakkojen heimo. Heimoon kuuluu 39 sukua ja niihin kuuluvia lajeja tunnetaan useita satoja ympäri maailman.ITIS Suomessa yleisin heimon laji on tavallinen sammakko. Lähitulevaisuudessa useita sammakkolajeja uhkaa sukupuuttoon kuoleminen.Ranidae conservation status == Heimoon kuuluvia sukuja == *Afrana *Amietia *Amnirana *Amolops *Aubria *Batrachylodes *Ceratobatrachus *Chaparana *Conraua *Discodeles *Euphlyctis *Fejervarya *Hildebrandtia *Hoplobatrachus *Huia *Indirana *Ingerana *Lankanectes *Lanzarana *Limnonectes *Amerikanvihersammakot (Lithobates) *Meristogenys *Micrixalus *Minervarya *Nannophrys *Nanorana *Nyctibatrachus *Occidozyga *Paa *Palmatorappia *Vihersammakot (Pelophylax) *Platymantis *Pseudoamolops *Pterorana *Ptychadena *Pyxicephalus *Ruskosammakot (Rana) *Sphaerotheca *Staurois *Strongylopus *Tomopterna ==Suomessa eläviä lajeja== *Sammakko eli ruskosammakko (Rana temporaria) *Viitasammakko (Rana arvalis) *Mölysammakko (Pelophylax ridibundus) *Vihersammakko eli ruokasammakko (Pelophylax kl. esculentus) *Lessonansammakko (Pelophylax lessonae) == Lähteet == == Aiheesta muualla == *Herpetomania.fi: Matelijoiden ja sammakkoeläinten nimistötoimikunta: Euroopan sammakkoeläinten ja matelijoiden suomalaiset nimet (pdf) * Luokka:Seulonnan keskeiset artikkelit
Ro

Ro tarkoittaa seuraavia: * raastuvanoikeus, RO, entinen oikeusistuin, korvattiin vuonna 1993 käräjäoikeudella * Ragnarok Online, RO, Korealainen MMORPG * Red Orchestra: Ostfront 41–45, RO, toiseen maailmansotaan perustuva peli * * * Ro, kaupunki Italiassa * Ro, saari Kreikassa * * * Ryhmä Oinonen, RO, suomalainen joukko-osasto jatkosodassa * . * Ro, keinotekoinen kieli. ==Katso myös== Aihepiiriin liittyvät myös seuraavat: * 1993 RO, transneptuninen pikkuplaneetta * Kanjar Ro, rikollinen DC Comicsin sarjakuvissa. * R0 (R-nolla)
Härkäsammakko

pienoiskuva|Nuori yksilö Härkäsammakko (Rana catesbeiana) on pitkä ja iso pohjoisamerikkalainen, ihmisravinnoksi kelpaava sammakkolaji. Kaikki Rana- suvun sammakot kelpaavat ravinnoksi (ns. sammakonreidet). Euroopan unioni hyväksyy periaatteessa Rana-sukuisten sammakoiden viljelyn EU:n alueella, mutta on tehnyt poikkeuksen härkäsammakon kohdalla. Sitä ei saa enää tuoda EU:n alueelle, koska sen katsotaan olevan haitallinen ympäristölle. Härkäsammakko voi kasvaa jopa 15–20 senttimetrin pituiseksi ja 750 gramman painoiseksi. Naaraat ovat yleensä koiraita kookkaampia. Härkäsammakko on saanut nimensä äänekkäästä kurnutuksesta, joka muistuttaa härän mylvintää. Se on yläpuolelta vihreä tai ruskea mustin kuvioin. Vaaleanvihreässä päässä on näkyvät tärykalvot, jotka ovat koiraalla suuremmat kuin naaraalla. Härkäsammakko käyttää ravinnokseen pikkunisäkkäitä, matelijoita ja toisia sammakoita. Keväällä paritteluajan koittaessa koiras alkaa puolustaa kutupaikkaa, jonne naaras laskee veteen tuhansia munia. Nuijapäiden kehittyminen aikuisiksi voi kestää useita vuosia. Härkäsammakkoa on istutettu useisiin paikkoihin Yhdysvalloissa ja muuallekin maailmaa, jossa se on vieraslajina usein laskenut alkuperäisten lajien yksilömääriä. Sitä pidetään nykyisin yhtenä maailman sadasta haitallisimmasta vieraslajista. == Lähteet == * O'Shea M. & Halliday T., 2009, Matelijat ja sammakkoeläimet, Dorling Kindersley & readme.fi, 256 s. === Viitteet === Luokka:Aitosammakot
Mr Lothar

Mr Lothar (oik. Anssi Tapani Viskari, s. 5. marraskuuta 1971 Mäntyharju) on suomalainen stripteasetanssija ja pornonäyttelijä, joka myös ohjaa ja käsikirjoittaa pornoelokuvia. Viskari aloitti uransa vuonna 1994 stripteasetanssijana, ja vuonna 2004 hän alkoi tehdä pornoelokuvia. Viskari esiintyy myös tulennielijänä ja -puhaltajana. Hän on esiintynyt muun muassa televisio-ohjelmissa Gladiaattorit, Tosihemmot, Saari, Battle of Sexes, Night Club, Karavaanarit, Tuntemattomat ja Suomen Pelkokerroin. Vuonna 2009 Van Der Media teki Viskarin työstä dokumentin Suomi D: Pornotyöläinen. Vuonna 2011 Mr Lothar nähtiin esiintymässä Suomen Big Brotherissa ja vieraana Nelosen Maria!-ohjelmassa. Vuonna 2012 Mr Lothar oli Tuomas Enbuske Talk Show'n ja BB Extran vieraana sekä näytteli televisiosarjassa Paparazzit. Vuonna 2013 hän oli Yle TV1:n asiaohjelma Puoli seitsemän sekä MTV3:n keskusteluohjelma Enbuske & Linnanahde Crew'n vieraana. Vuonna 2014 Mr Lothar oli esiintymässä Suomen Big Brotherissa ja BB Extran vieraana. Aktiivisen pornouransa jälkeen, vuodesta 2019 lähtien, hän on toiminut kiinteistöalalla, vuokraten omistamiaan neljää rantatonttitaloa ympäri vuoden. == Elokuvia == * DVD Ironsteel (2004 Laura Production) * DVD Blondes Have 2 Much Fun! (2004 Laura Production) * DVD Suomi Teinit 2 (2005 Radical Production Group) * DVD Mr Lotharin Teinikoulu 1 (2006 Seksitreffit) * DVD Mr Lotharin Teinikoulu 2 (2006 Seksitreffit) * DVD Suomiteinit 2007 (2007 Seksitreffit) * DVD Mr Lothar Pornotähdelle Morsian 2012 (2012 Seksitreffit) * VOD Aikuisviihdevideoita, joissa Mr Lothar esiintyy on julkaistu internetissä noin 300 kpl (2004–2019 Seksitreffit) (2023-2024 Onlyfans) ==Lähteet== == Aiheesta muualla == * Mr Lotharin virallinen internetsivusto Mr Lothar Mr Lothar Mr Lothar
Dado Pršo

Miladin "Dado" Pršo [] (s. 5. marraskuuta 1974 Zadar, Jugoslavia) on entinen kroatialainen jalkapalloilija, jonka pelipaikka oli hyökkääjä. Pršo aloitti uransa 1991 kotikaupunkinsa joukkueessa NK Zadarissa. Pelattuaan myös Hajduk Splitissä ja NK Pazinkassa hän siirtyi 1993 Ranskaan FC Roueniin ja 1995 San Raphaeliin. 1996 AS Monaco hankki hänet, mutta hänet lainattiin AC Ajaccioon. 1999 hän palasi Monacoon ja oli voittamassa samalla kaudella Ranskan mestaruutta. Hän oli Monacon mukana 2004 Mestarien liigan loppuottelussa. Hän teki myös Mestarien liigan ottelussa RC Deportivo de La Coruñaa vastaan neljä maalia. Pršo oli yksi Kroatian maajoukkueen tärkeimmistä pelaajista. Hän oli mukana Portugalin EM-kilpailuissa 2004 tehden yhden maalin Ranskaa vastaan. Hänet on nimitetty maajoukkueeseen myös Saksan MM-kisoihin 2006. Hän pelasi maajoukkueessa 32 ottelua tehden niissä 9 maalia. == Seurat == * NK Zadar * Hajduk Split * NK Pazinka * FC Rouen * San Raphael * AS Monaco (1996-2004) * AC Ajaccio (laina) * Rangers (2004-2007) ==Lähteet== Luokka:Kroatialaiset jalkapalloilijat Luokka:Vuonna 1974 syntyneet Luokka:Elävät henkilöt
Hollolan vaakuna

Hollolan vaakunan on suunnitellut Carolus Lindberg vuonna 1952. Vaakunan vaakunaselitys kuuluu: Punaisessa kentässä kohti katsova hirvenpää ja sen alapuolella ruiskuhilas, molemmat kultaa, saatteena viisi hopeista naularistiä, joista yksi hirvenpään yläpuolella ja kaksi päätunnuskuvien molemmin puolin. Vaakunan aihe on peräisin Hollolan keskiaikaisen kirkon oven raudoituksesta, jossa on kuvattu pyhimykseksi myöhemmin julistetun Ardennien piispaksi myöhemmin tulleen Hubertuksen hirvenmetsästystä esittävä kohtaus. Legendan mukaan Hubertus kohtasi metsästysretkellään sädekehällisen saksanhirven, jonka sarvien välissä oli risti. Nähtyään tämän Hubertus kääntyi kristinuskoon. Pyhä Hubertus tunnetaan metsästäjien suojeluspyhimyksenä ja hänen tunnuksekseen tullutta hirvenpäätä ja ristiä on käytetty useissa Länsi- ja Keski-Euroopan kuntavaakunoissa. Samainen hirvenpää tunnetaan myös Jägermeister-yrttiliköörin etiketeistä. Koska katolilaisessa perinteessä Pyhän Hubertuksen kaltaista uskoon tuloa metsästysretkellä kuvaa myös marttyyri Pyhän Eustachiuksen legenda, ei ole täyttä varmuutta siitä, kumpaa Hollolan kirkon oven koristeraudoitus tosiasiassa kuvaa. Vaakunan ruiskuhilas eli -lyhde kuvaa kunnan sijaintia vanhalla viljelysseudulla. == Lähteet == * * Hollola Vaakuna
Kaakao (albumi)

Kaakao on Maj Karman Kauniiden Kuvien toinen pitkäsoitto. Se ilmestyi Megamanian kautta 16. marraskuuta 1998. Levyn julkaisua ennen julkaistiin levyltä kaksi singleä: Ovisilmä (B-puolella "Jätti-Heidi" ja "Hullu Huutaja") sekä Buster Keaton (B-puolenaan "Raasto"). Alkuvuodesta 1999 levyltä ilmestyi kolmas single, Homma, jonka B-puolena on myöhemmin Ääri-albumilla ilmestynyt "Very Important Person". Singlejen versiot eroavat hieman albumiversioista. Homma-kappaleessa naislaulajana toimii Terhi Kokkonen. Ovisilmästä on tehty myös musiikkivideo (ohjaus: Teemu Savolainen). == Kappaleet == Kaikki kappaleet kirjoittanut Maj Karman Kauniit Kuvat. # # # # # # # # # # # # == Kokoonpano == * Herra Ylppö – laulu, kansikuva, layout * Häiriö Piirinen – kitara, taustalaulu * J. Savolainen – rummut * V.V.V. – basso * Kanttori Väyrynen – lisäraajat === Muut tekijät === * Ahti Horst Impola – tuottaja, äänittäjä, miksaaja * Björn Engelmann – masteroija * Veli-Matti Lähteenmäki – valokuvat == Arvostelut == * Soundi: http://www.soundi.fi/levyarviot/maj- karman-kauniit-kuvat-kaakao == Lähteet == == Aiheesta muualla == * Kaakao discogs.com -sivustolla Luokka:Maj Karman albumit Luokka:Vuoden 1998 albumit
Jari Matinlauri

Jari Tuomas Kristian Matinlauri (s. 5. helmikuuta 1978 Oulainen) on entinen suomalainen kestävyys- ja keskimatkojen juoksija sekä maastojuoksija. Urallaan hän edusti nuoruudessaan Vihannin Urheilijoita ja aikuisiässä Lahden Ahkeraa. Matinlauri voitti Pohjoismaiden mestaruuden maastojuoksussa vuosina 2001 ja 2002. Lisäksi Matinlauri voitti 5 000 metrin juoksun Suomen mestaruuden vuosina 2003 ja 2004 sekä 10 000 metrin vuosina 2002 ja 2004. Maastojuoksussa hän on Suomen mestari lyhyeltä radalta vuonna 2003 ja pitkältä radalta 2002.http://www.gbrathletics.com/nc/fin.htm Hallikisoissa hän voitti SM-kultaa vuonna 2000 1 500 ja 3 000 metrillähttp://www.gbrathletics.com/nc/fini.htm. 3 000 metrillä Matinlauri juoksi Helsingissä GP-kisoissa 18. elokuuta 2003 ajan 7.50,54, jolla hän on matkan kaikkien aikojen kymmenenneksi nopein suomalaisjuoksijahttp://www.apulanta.fi/matti/yu/suomi.html. Matinlaurin ennätys 5 000 metrillä on 13.49,49 ja 10 000 metrillä 29.13,76. Matinlauri lopetti aktiiviuransa vuonna 2007. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1978 syntyneet Luokka:Elävät henkilöt
Rauno Mattila

Rauno Olavi Mattila (s. 16. marraskuuta 1941 Ruokolahti) on suomalainen entinen kestävyysjuoksija. Rauno Mattila voitti 10 000 metrin juoksu Suomen mestaruuden vuosina 1967 (aika 29.34,4) ja 1970 (29.12,6). Mattilan matkan ennätys oli 28.36,6, 5 000 metrillä hän juoksi parhaimmillaan 13.39,6 (1972). Seuratasolla Mattila edusti Vuoksenniskan Vesaa. == Lähteet == Luokka:Suomalaiset kestävyysjuoksijat Luokka:Vuonna 1941 syntyneet Luokka:Elävät henkilöt
Carolus Lindberg

Carolus Lindberg (5. marraskuuta 1889 Helsinki – 10. toukokuuta 1955 Helsinki) oli suomalainen arkkitehti ja professori. ==Ura== Lindberg suoritti ylioppilastutkinnon vuonna 1908, ja arkkitehdiksi hän valmistui Teknillisestä korkeakoulusta 1914. Hän suoritti täydennysopintoja matkoillaan Skandinavian maihin, Britanniaan, Italiaan ja Balkanilla. Valmistuttuaan hän toimi korkeakoulun arkkitehtiosastolla assistenttina 1916–1924. Hän perusti oman arkkitehtitoimiston 1918. Hänestä tuli ensimmäisenä arkkitehtina Suomessa tekniikan tohtori 1919. Väitöskirjan aiheena oli tiilten käyttö keskiaikaisissa kivikirkoissa. Hän toimi Arkkitehti-lehden päätoimittajana 1921–1927. Vuonna 1925 hänestä tuli Suomen ja Pohjoismaiden rakennustaiteen ja ornamentiikan professori Teknilliseen korkeakouluun, ja hän hoiti virkaa 30 vuotta. Lindberg oli myös urheiluvaikuttaja. Hän toimi Suomen Palloliitossa ensin varapuheenjohtajana, ja 1912 hänet valittiin puheenjohtajaksi. Samana vuonna hän oli myös Tukholman olympialaisissa Suomen jalkapallomaajoukkueen johtajana. Teknillisessä korkeakoulussa Lindberg tunnetaan myös polyteekkarien massaurheilun isänä. Lindberg piirsi myös karikatyyrejä nimimerkillä Cara L. suomenruotsalaisiin pilalehtiin Garm ja Kerberos. ==Hankkeita== thumb|upright|Lindbergin suunnittelema Oriveden sankarimuistomerkki Orivedellä (1949).[https://www.sotasampo.fi/fi/cemeteries/page/h0229_1 Orivesi, Oriveden sankarihautausmaa; Sotasampo.Fi] ===Asemakaavat=== *Hyvinkää *Karjaa *Kuusankoski *Lahti *Valkeakoski *Varkaus ===Entisöinnit=== *Hollolan keskiaikainen kivikirkko *Janakkalan keskiaikainen kivikirkko *Sundin kirkko *Turun linnan entistämistoimikunnan jäsen *Vanajan kirkko ===Vaakunat=== * Vehkalahden vaakuna, Haminan vaakunana vuosina 2003–2012 * Hollolan vaakuna * Kankaanpään vaakuna * Merikarvian vaakuna * Oriveden vaakuna * Rauman vaakuna * Ristiinan vaakuna (poistettu käytöstä 2013 Ristiinan liityttyä Mikkeliin) * Savonlinnan vaakuna ===Liput=== * Karjalan Kaartin Rykmentin lippu * Polkupyöräpataljoona 3:n lippu ==Kirjallisuutta== *Koristetaide, Carolus Lindberg, 1927 *Pohjolan rakennustaide, Carolus Lindberg, 1930 *Pohjolan valkea kaupunki, Carolus Lindberg, 1931 *Suomen kirkot, Carolus Lindberg, 1934 *Rakennustaide ja rakennustekniikka, Carolus Lindberg, toim. sarjassa Keksintöjen kirja, num 8. 1938 == Lähteet == ==Aiheesta muualla== * Luokka:Suomalaiset arkkitehdit Luokka:Suomalaiset jalkapallovaikuttajat Luokka:Suomalaiset pilapiirtäjät Luokka:Vuonna 1889 syntyneet Luokka:Vuonna 1955 kuolleet
Ääri

Ääri on Maj Karman Kauniiden Kuvien kolmas albumi. Se ilmestyi 3. huhtikuuta 2000 Megamanian kautta. Levyllä kuullaan ensimmäistä kertaa vierailevia soittajia; mukana on puhaltimia, kontrabasso sekä kosketinsoittimia. Levyltä ilmestyi kaksi singleä, Rinta ja Valaiden laulu. Rinta-singlen B-puolella on versio myöhemmin Rautaneito-albumille uudelleen äänitetystä kappaleesta "Kielto" ja Valaiden laululla on kappale "Tanssilaivat", joka on remix Kaakao- albumin kappaleesta "Laivat" sekä Tuukka Temosen ohjaama musiikkivideo kappaleesta Rinta. Temonen ohjasi musiikkivideon myös "Valaiden laulu" -kappaleesta. "The Best of Mozart" -kappaleesta musiikkivideon ohjasi taas Jari Lähteinen. ==Kappaleet== # # # # # # # # # # # # == Kokoonpano == * Herra Ylppö – laulu, grafiikka * Häiriö Piirinen – kitara, taustalaulu, äänittäjä * J. Savolainen – rummut * V.V.V. – basso * Kanttori Väyrynen – valot === Vierailevat muusikot === * Hilkka Mäkitalo – laulu * Mika Rättö – kosketinsoittimet * Kimmo Gröhn – huilu, baritonisaksofoni * Jouni Hokkanen – kontrabasso === Muut tekijät === * Ahti Impola – äänittäjä, miksaaja * Björn Engelman – masteroija * Henrik Jonsson – editoija * Veli-Matti Lähteenmäki – valokuvat == Arvostelut == * Soundi: http://www.soundi.fi/levyarviot/maj- karman-kauniit-kuvat-aari ==Lähteet== == Aiheesta muualla == * Ääri discogs.com -sivustolla Luokka:Maj Karman albumit Luokka:Vuoden 2000 albumit
Carnivàle

Carnivàle on yhdysvaltalainen HBO:n tuottama televisiosarja. Se on Daniel Knaufin luoma ja pääosissa ovat Nick Stahl ja Clancy Brown. Sarjaa tehtiin kaksi tuotantokautta, yhteensä 24 jaksoa. Knaufin mukaan ne muodostavat vasta ensimmäisen ”kirjan” kaikkiaan kolmikirjaisesta eli kuusi kautta käsittävästä tarinasta. Sarjan tuotanto kuitenkin lopetettiin vuonna 2005 tuotantokustannusten kasvaessa ja katsojamäärien pudottua puoleen ensimmäisestä kaudesta sarjan toisella kaudella. == Juoni == Sarja on jatkuvajuoninen ja sijoittuu Yhdysvaltojen suuren laman aikaan vuoteen 1934. Sarjan pääjuoni kertoo hyvän ja pahan taistelusta. Kerronta jakautuu kahteen rinnakkain etenevään osaan. Toisessa seurataan kiertävän sirkuksen ja sen mukaan lähtevän entisen oklahomalaisen maanviljelijän Ben Hawkinsin vaiheita. Hawkins näkee häntä piinavia unia ja hänellä on kyky parantaa kosketuksella. Metodistisaarnaaja Justin Crowe ja hänen perustamansa ja johtamansa seurakunta muodostaa toisen pääjuonteen. Toisen kauden lopussa juonikulut yhtyvät ja sarja loppuu siihen vaikka tarina jää selvästi kesken. == Näyttelijät == Lähde: == Lähteet == Luokka:2000-vuosikymmenen yhdysvaltalaiset draamasarjat Luokka:HBO:n televisio-ohjelmat
Henry Hawtrey

Henry Courtenay Hawtrey (29. kesäkuuta 1882 – 16. marraskuuta 1961) oli brittiläinen kestävyysjuoksija. Britit hallitsivat kestävyysjuoksua 1900-luvun alussa. Vaikka maan kuuluisin juoksija Alfred Schrubb olikin siirtynyt ammattilaiseksi juuri ennen Ateenan välikisoja 1906, Iso-Britannia sai kisoihin hyvän joukkueen. Ateenan viiden mailin kilpailussa Hawtrey siirtyi johtoon kahden mailin kohdalla. Hän voitti lopulta ajalla 26.11,8 toiseksi tulleen Ruotsin Johan Svanbergin 50 jaardin erolla. Juoksussa brittijuoksijat tekivät tiivistä yhteistyötä. Kolmantena maaliin juossut irlantilainen John Daly diskattiin, sillä hän esti ruotsalaisia matkan aikana. ==Lähteet== Luokka:Brittiläiset kestävyysjuoksijat Luokka:Brittiläiset olympiavoittajat Luokka:Vuonna 1882 syntyneet Luokka:Vuonna 1961 kuolleet
Toyota Matrix

Toyota Matrix on Pohjois-Amerikassa myyty farmarimallinen henkilöauto. Sitä valmistettiin Cambridgessa, Kanadan Ontariossa. Se oli Pohjois-Amerikan markkinoilla Toyota Corollan farmariversion seuraaja. Japanissa autoa myytiin vuosina 2002–2004 nimellä Toyota Voltz. General Motors myi samaa autoa nimellä Pontiac Vibe. Matrix ja Vibe ovat mekaanisesti ja teknisesti täysin samanlaisia, mutta näyttävät hieman erilaisilta. Kumpikin on pieni, mutta pitkä, SUV-tyylisesti muotoiltu farmari. Niiden markkinointi on suunnattu nuorille asiakkaille. Matrixissa on käytetty Toyota Corollan alustaratkaisua. Moottorivaihtoehdot: *1.8 VVT-i (1ZZ-FE) – 130 hp *1.8 VVTL-i (2ZZ-GE) – 164 hp (2006) *1.8 VVTL-i (2ZZ-GE) – 170 hp (2005) *1.8 VVTL-i (2ZZ-GE) – 173 hp (2004) *1.8 VVTL-i (2ZZ-GE) – 180 hp (2003) == Sukupolvet == Tiedosto:Toyota Matrix -- 07-09-2009.jpg|Ensimmäinen sukupolvi (2003–2008) Tiedosto:2nd Toyota Matrix -- 12-26-2009.jpg|Toinen sukupolvi (2009–2014) == Aiheesta muualla == Matrix Luokka:C-segmentin autot Luokka:2000-vuosikymmenen autot Luokka:2010-luvun autot
Ossi Bäckmand

Ossi Bäckmand (s. 13. joulukuuta 1942 Pulkkila) on suomalainen kestävyysjuoksija. Bäckmand voitti 10 000 metrin juoksun Suomen mestaruuden vuonna 1969 ajalla 30.06,0. Seuraavan kerran matkan SM-kulta voitettiin yli puolen tunnin ajalla vuonna 2018. Seuratasolla Bäckmand edusti vuoteen 1962 Pattijoen Urheilijoita, vuoteen 1970 asti Pateniemen Urheilijoita ja sen jälkeen Oulun Pyrintöä. == Lähteet == Luokka:Suomalaiset kestävyysjuoksijat Luokka:Vuonna 1942 syntyneet Luokka:Elävät henkilöt
Emil Voigt

Emil Robert Voigt (31. tammikuuta 1883 Manchester, Iso-Britannia – 16. lokakuuta 1973 Auckland, Uusi-Seelanti) oli brittiläinen kestävyysjuoksija. Voigt voitti 1908 Yhdistyneen kuningaskunnan amatöörimestaruuden neljän mailin juoksussa. Samana vuonna pidetyissä Lontoon olympialaisissa Voigt voitti viiden mailin juoksun ajalla 25.11,2. Olympialaisten jälkeen hän voitti vielä kaksi maansa amatöörimestaruutta, ennen kuin lopetti urheilu-uransa vuonna 1910. Tämän jälkeen hän muutti Australiaan, jossa perusti radioaseman ja lähetti sen avulla painiselostuksia. Vuonna 1948 Voigt muutti Uuteen- Seelantiin, jossa hän kuoli 90-vuotiaana. ==Lähteet== Luokka:Brittiläiset kestävyysjuoksijat Luokka:Brittiläiset olympiavoittajat Luokka:Vuonna 1883 syntyneet Luokka:Vuonna 1973 kuolleet
Toyota Caldina

Toyota Caldina on Japanin markkinoilla myyty farmarityyppinen henkilöauto. Caldinaa ei ole virallisesti myyty Japanin ulkopuolella. == Caldina Mk.I (1992-1997) == Ensimmäisen sukupolven Caldina tuli myyntiin marraskuussa 1992. Se oli Japanin markkinoilla myytävän Toyota Coronan farmariversio. Corona taas oli sama auto kuin Euroopan markkinoilla myyty Toyota Carinan E -malli. Euroopan markkinoilla Caldinaa vastaava malli oli Toyota Carina E:n farmariversio. Moottorivaihtoehdot: Bensiini: *1.5 L 5E-FE *1.6 L 4A-FE *1.8 L 7A-FE *1.8 L 4S-FE *2.0 L 3S-FE *2.0 L 3S-GE Diesel: *2.0 L 2C *2.0 L 2C-T *2.2 L 3C-E == Caldina Mk.II (1997-2002) == Toisen sukupolven Caldina tuli myyntiin syyskuussa 1997. Vastaava malli Euroopan markkinoilla oli nyt Toyota Avensis farmari. Mallien välillä on kuitenkin teknisiä eroavaisuuksia. Valittavana oli bensiini ja dieselmoottoreita. Vaihteistoksi oli valittavissa 4-vaihteinen automaatti ja 5-vaihteinen manuaali. Parhaassa GT-T mallissa oli neliveto ja 3S-GTE moottori. Moottorivaihtoehdot: Bensiini: *1.8 L (7A-FE) *2.0 L (3S-FE) *2.0 L (3S-GE) *2.0 L (3S-GTE) Diesel: *2.0 L (2C-T) *2.2 L (3C-TE) == Caldina Mk.III (2002 - 2007) == Kolmannen sukupolven Caldina tuli myyntiin syyskuussa 2002. Mallilla ei ole enää mitään tekemistä Avensiksen kanssa, vaan se on täysin oma mallinsa. Se on rakennettu samalle alustalle kuin Toyota Allion ja Toyota Premio. Varustelutasoja on 4, perusmalli on S, keskitason ZT ja Z ja paras malli GT-Four. Valittavana oli ainoastaan bensiinimoottoreita. Caldinan malliston parhaassa GT-Four-mallissa oli neliveto ja 3S-GTE-moottori. GT-Four "N" Edition -erikoismallissa oli vielä esimerkiksi Recaron urheiluistuimet ja alustan muutoksia. Myös halvempia ZT- ja Z-malleja oli saatavissa nelivetoisena. Moottorivaihtoehdot: *2.0 16V GT-Four (1998 cc) (3S-GTE) - 260 hp *2.0 16V VVT-i D-4 ZT/Z (1998 cc) (1AZ-FSE) - 155 hp *1.8 16V VVT-i S-Edition (1794 cc) (1ZZ-FE) - 132 hp Caldina Luokka:D-segmentin autot Luokka:1990-luvun autot Luokka:2000-vuosikymmenen autot
Seppo Liuttu

Seppo Liuttu (s. 29. joulukuuta 1956) on suomalainen entinen kestävyys- ja maastojuoksija. Liuttu voitti 10 000 metrin juoksun Suomen mestaruuden Kajaanissa vuonna 1984 ajalla 28.46,77 http://www.gbrathletics.com/nc/fin.htm. Lisäksi hän oli hopealla 5 000 ja 10 000 metrillä vuonna 1985. Hallissa Liuttu voitti SM-kultaa 5 000 metrillä vuonna 1977 http://www.gbrathletics.com/nc/fini.htm. Seuratasolla Liuttu edusti Tampereen Urheilijat -38:a. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1956 syntyneet Luokka:Elävät henkilöt
Toyota Allion

Toyota Allion on Japanin markkinoilla myytävä keskiluokan sedan-tyyppinen henkilöauto. Se tuli myyntiin joulukuussa vuonna 2001 ja on edelleen tuotannossa. Japanin ulkopuolella Allionia ei virallisesti myydä, mutta esimerkiksi Yhdysvalloissa autotrokarit kuljettavat niitä tilauksesta suoraan Japanista. Nimi Allion tulee englannin kielen sanoista all-in-one (kaikki yhdessä). Allion korvasi sisarmallinsa Toyota Premion kanssa Toyota Carinan Toyotan Japanin mallistossa. Se on samaan alustaan perustuvaa sisarmalliaan nuorekkaammin muotoiltu. Allionin 1,5- ja 1,8-litraisia malleja on saatavana sekä etuvetoisina että nelivetoisina. Vaihteistoja ovat 5-vaihteinen manuaali ja 4-portainen automaattivaihteisto. __notoc__ == Tyyppinumerot == *AZT240 - 2.0l, etuveto *NZT240 - 1.5l, etuveto *ZZT240 - 1.8l, etuveto *ZZT245 - 1.8l, neliveto == Moottorit == === Bensiinimoottorit === *A15 16V VVT-i (1ZZ-FE) - 108 hv @ 6 200 r/min, 141 Nm @ 4 200 r/min (2001 - 2006) *A15 16V VVT-i (1NZ- FE) - 107 hv @ 6 000 r/min, 150 Nm @ 4 200 r/min (2006 -) *A18 16V VVT-i (1ZZ- FE) - 130 hv @ 6 000 r/min, 160 Nm @ 4 200 r/min (2006 -) *A18 16V VVT-i 4WD (1ZZ-FE) - 123 hv @ 6 000 r/min, 161 Nm @ 4 200 r/min (2006 -) *A20 16V VVT-i (1AZ-FSE) - 150 hv @ 6 000 r/min, 200 Nm @ 4 000 r/min (2001 - 2006) *A20 16V VVT-i (1AZ-FSE) - 153 hv @ 6 000 r/min, 192 Nm @ 4 000 r/min (2006 -) === Dieselmoottorit === *2,0 D4 VVT-i - 150 hv @ 6 000 r/min, 192 Nm @ 4 000 r/min == Aiheesta muualla == Allion Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Pytonkäärmeet

Pytonkäärmeet (Pythonidae) on vanhakäärmeisiin (Henophidia) kuuluva käärmeheimo. Sen lajeja tavataan Afrikassa, Etelä-Aasiassa, Malaijien saaristossa ja Australiassa. Aikaisemmin pytonit luokiteltiin alaheimona boakäärmeiden (Boidae) heimoon. Muista vanhakäärmeistä pytonit eroavat siten, että ne munivat. Kaikki muut vanhakäärmeet synnyttävät eläviä poikasia. Pytonnaaraat myös hautovat muniaan kiertymällä niiden ympärille. Pytonien välileuanluu on hampaallinen, alaheimossa se on hampaaton. Kookkaimmat pytonlajit ovat kaakkoisaasialainen verkkopyton, jonka tiedetään saavuttaneen lähes yhdeksän metrin pituuden, ja kalliopyton, joka voi kasvaa 7,5 metrin mittaiseksi. Eräät muutkin pytonlajit voivat kasvaa yli 5 metriä pitkiksi. Useat pytonlajit ovat uhanalaisia. Syynä ovat metsästys nahan vuoksi sekä elinympäristöjen tuhoutuminen. == Suvut ja lajit == Pytonkäärmeisiin kuuluu 11 sukua ja 38 lajia: * Antaresia ** Täpläpyton (Antaresia childreni) ** Itäaustraliantäpläpyton (Antaresia maculosa) ** Luoteisaustraliantäpläpyton (Antaresia perthensis) ** Keskiaustraliantäpläpyton (Antaresia stimsoni) * Apodora ** Papuanpyton (Apodora papuana) * Womat (Aspidites) ** Mustapääpyton (Aspidites melanocephalus) ** Aavikkopyton (Aspidites ramsayi) * Botrochilus ** Bismarkinrengaspyton (Bothrochilus boa) * Leiopython ** Valkohuulipyton (Leiopython albertisii) ** Leiopython fredparkeri * Liasis ** Ruskeavesipyton (Liasis fuscus) ** Vesipyton (Liasis mackloti) ** Liasis olivaceus * Malayopython ** Verkkopyton (Malayopython reticulatus) ** Timorinpyton (Malayopython timoriensis) * Puupytonit (Morelia) ** Morelia azurea ** Centralianpyton (Morelia bredli) ** Karkeasuomupyton (Morelia carinata) ** Morelia imbricata ** Mattopyton (Morelia spilota) ** Puupyton (Morelia viridis) * Nyctophilopython ** Oenpellinpyton (Nyctophilopython oenpelliensis) * Pytonit (Python) ** Angolanpyton (Python anchietae) ** Burmanpyton (Python bivittatus) ** Borneonlyhythäntäpyton (Python breitensteini) ** Veripyton (Python brongersmai) ** Sumatranlyhythäntäpyton (Python curtus) ** Python kyaiktiyo ** Tiikeripyton (Python molurus) ** Eteläafrikanpyton (Python natalensis) ** Kuningaspyton (Python regius) ** Kalliopyton (Python sebae) * Simalia ** Ametistipyton (Simalia amethistina) ** Mustavalkopyton (Simalia boeleni) ** Simalia clastolepis ** Simalia kinghorni ** Simalia nauta ** Simalia tracyae == Lähteet == *
Toyota Raum

Toyota Raum on Japanin markkinoilla myytävä pieni tila-auto. Ensimmäinen sukupolvi tuli markkinoille vuonna 1997, ja toinen sukupolvi vuonna 2003. Autossa on takana liukuovet, ja niiden ja etuovien välillä ei ole minkäänlaista pilaria. Raumia on saatavana sekä etu- että nelivetoisena. Sitä ei ole koskaan myyty Japanin ulkopuolella virallisesti. Raumin voimanlähteenä toimii 1.5-litrainen DOHC-moottori yhdistettynä automaattivaihteistoon. Auton mallinimi tulee saksan kielen tilaa tarkoittavasta sanasta Raum. Kuva:2003 Toyota Raum 02.jpg|Raumin sisäänpääsyä helpottava oviratkaisu Kuva:Toyota- raum-z10zenki-front.jpg|Ensimmäisen sukupolven Raum == Aiheesta muualla == Raum Luokka:M-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Toyota Century

Toyota Century on Toyotan valmistama suuri neliovinen limusiini, joka on myynnissä lähinnä Japanin markkinoilla. Mallin valmistus alkoi vuonna 1967 ja ensimmäisen sukupolven mallia valmistettiin tasan 30 vuotta. Century on ollut mallihistoriansa ajan Toyotan malliston lippulaiva. Vaikka Centuryä ei viedä Japanista paljoakaan ulkomaille, sitä käyttävät monet japanilaiset diplomaatit muissa maissa. Muihin luksusautoihin kuten Rolls-Royceen tai Maybachiin verrattuna Century on halpa, mutta Centuryn hintaa ei yritetty saada suureksi nimen avulla. == Toyota Century I (1967–1997) == Ensimmäisen sukupolven Century perustui vuoden 1964 Toyota Crowniin, jossa oli 2,6-litrainen V-sarjan V8-moottori. Myöhemmin moottorin koko kasvoi ja kasvoi. Ensimmäisen sukupolven Centurystä on olemassa myös L-type -versio, joka on vielä venytetty 5,3-metrinen malli. Ensimmäisen sukupolven Toyota Century -mallia valmistettiin jopa 30 vuoden ajan ja siihen tehtiin vain pieniä kosmeettisia muutoksia ja moottoripäivityksiä ajan saatossa. Korinumerot: *VG20 – 3.0l 3V V8 *VG30 – 3.4l 4V V8 *VG40 – 4.0l 5V V8 *VG45 – 4.0l 5V V8 (L-Type) == Toyota Century II (1997–2017) == Century suunniteltiin viimein uudelleen mallivuodeksi 1997, tosin uusi malli muistuttaa edelleen hyvin paljon edeltäjäänsä. Uutena moottorivaihtoehtona oli nyt 5,0-litrainen 280 hevosvoimaa tuottava V12-moottori 1GZ-FE. Century on edelleen ensimmäinen ja ainoa japanilainen etumoottorinen takavetoinen auto, jossa on V12-moottori. Auton valmistus lopetettiin keväällä 2017. Muotoilultaan Century II muistuttaa mm. Rolls-Royce Silver Spiritiä. Korinumerot *GZG50 – 5.0l 1GZ-FE V12 == Toyota Century III (2017–) == Kolmannen sukupolven Century esiteltiin Tokyo Motor Show’ssa lokakuussa 2017. Autossa on 5,0-litrainen V8-moottori ja sen lisänä hybridijärjestelmä. == Lähteet == Century Toyota Luokka:F-segmentin autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Jääkiekon 1. divisioonan maailmanmestaruuskilpailut 2001

Ajankohta 15. huhtikuuta - 22\. huhtikuuta 2001 Isäntämaat Joukkueet 12 Nousivat pääsarjaan 2002 Putosivat 2\. divisioonaan 2002 Jääkiekon 1. divisioonan maailmanmestaruuskilpailut 2001 pelattiin Grenoblessa, Ranskassa 16.–22. huhtikuuta 2001 (ryhmä A) ja Ljubljanassa, Sloveniassa (ryhmä B) 15.–21. huhtikuuta 2001. Ryhmien voittajat, Puola ja Slovenia, nousivat MM-kisoihin vuodeksi 2002. Häviäjät, Liettua ja Viro putosivat 2. divisioonaan vuodeksi 2002. == A-lohkon turnaus == Joukkue O V T H Maaliero Pisteet 1\. Puola 5 4 0 1 27-9 8 2\. Ranska 5 3 1 1 20-10 7 3\. Tanska 5 3 0 2 23-14 6 4\. Unkari 5 3 0 2 19-15 6 5\. Alankomaat 5 1 1 3 10-25 3 6\. Liettua 5 0 0 5 10-36 0 16\. huhtikuuta 13:00 Unkari 3-5 (2-3,1-1,0-1) Tanska 16\. huhtikuuta 16:30 Alankomaat 0-4 (0-1,0-1,0-2) Puola 16\. huhtikuuta 20:00 Liettua 1-7 (0-4,0-1,1-2) Ranska 17\. huhtikuuta 13:00 Puola 3-0 (1-0,2-0,1-0) Unkari 17\. huhtikuuta 16:30 Tanska 8-1 (2-0,2-1,4-0) Liettua 17\. huhtikuuta 20:00 Ranska 4-4 (0-1,2-0,2-3) Alankomaat 19\. huhtikuuta 13:00 Liettua 2-3 (0-2,0-1,1-1) Alankomaat 19\. huhtikuuta 16:30 Puola 5-3 (1-1,3-1,1-1) Tanska 19\. huhtikuuta 20:00 Ranska 1-3 (0-1,1-1,0-1) Unkari 21\. huhtikuuta 12:30 Alankomaat 2-8 (0-1,0-4,2-3) Unkari 21\. huhtikuuta 16:30 Puola 13-2 (3-0,4-0,6-2) Liettua 21\. huhtikuuta 20:00 Tanska 0-4 (0-2,0-1,0-1) Ranska 22\. huhtikuuta 13:00 Unkari 5-4 (2-0,1-3,2-1) Liettua 22\. huhtikuuta 16:30 Tanska 7-1 (2-0,4-1,1-0) Alankomaat 22\. huhtikuuta 20:00 Ranska 4-2 (0-1,1-0,3-1) Puola == B-lohkon turnaus == Joukkue O V T H Maaliero Pisteet 1\. Slovenia 5 4 1 0 44-6 9 2\. Iso-Britannia 5 4 1 0 42-9 9 3\. Kazakstan 5 3 0 2 35-21 6 4\. Kroatia 5 1 1 3 17-45 3 5\. Kiina 5 1 0 4 8-39 2 6\. Viro 5 0 1 4 13-39 1 15\. huhtikuuta 11:00 Kazakstan 12-1 (4-1,3-0,5-0) Kiina 15\. huhtikuuta 14:30 Iso-Britannia 6-2 (1-0,2-0,3-2) Viro 15\. huhtikuuta 18:00 Kroatia 1-15 (0-8,0-2,1-5) Slovenia 17\. huhtikuuta 11:00 Viro 3-8 (0-1,1-2,2-5) Kazakstan 17\. huhtikuuta 14:30 Iso-Britannia 10-1 (3-0,4-1,3-0) Kroatia 17\. huhtikuuta 18:00 Slovenia 7-1 (1-0,4-0,2-1) Kiina 18\. huhtikuuta 11:00 Kroatia 3-12 (0-6,0-4,3-2) Kazakstan 18\. huhtikuuta 14:30 Kiina 3-2 (0-0,2-1,1-1) Viro 18\. huhtikuuta 18:00 Slovenia 3-3 (2-0,0-2,1-1) Iso-Britannia 20\. huhtikuuta 11:00 Iso-Britannia 12-1 (2-1,2-0,8-0) Kiina 20\. huhtikuuta 14:30 Viro 6-6 (2-1,4-3,0-2) Kroatia 20\. huhtikuuta 18:00 Kazakstan 1-3 (1-1,0-3,1-2) Slovenia 21\. huhtikuuta 11:00 Kiina 2-6 (1-1,0-3,1-2) Kroatia 21\. huhtikuuta 14:30 Kazakstan 2-11 (1-3,1-4,0-4) Iso-Britannia 21\. huhtikuuta 18:00 Viro 0-16 (0-2,0-8,0-6) Slovenia == Lopulliset sijoitukset == Sija Joukkue 17\. 18\. 19\. 20\. 21\. 22\. 23\. 24\. 25\. 26\. 27\. 28\. ==Katso myös== * Jääkiekon maailmanmestaruuskilpailut 2001 * Jääkiekon 1. divisioonan maailmanmestaruuskilpailut * Jääkiekon 2. divisioonan maailmanmestaruuskilpailut 2001 == Lähteet == * IIHF: A-lohkon turnaus * IIHF: B-lohkon turnaus Luokka:Jääkiekon 1. divisioonan maailmanmestaruuskilpailut Luokka:Vuoden 2001 jääkiekko
Shiwa 2000

Shiwa 2000 on suomalainen suomisaundi-tyylistä elektronista musiikkia esittävä yhtye. Kokoonpanon vakituiset jäsenet ovat Rick Timebees ja Tim Thick, joka on tuttu myös muun muassa Texas Faggott- ja Mandalavandalz-kokoonpanoista. Vierailevana muusikkona yhtyeen levyillä on esiintynyt muun muassa Bill Tema, joka on tunnettu myös taiteilijanimellä MC Vittumeitsi. Shiwa 2000:n esikoisalbumin Final Truth 2020 julkaisi suomalainen Karelia Records vuonna 2000. Albumi on sittemmin loppuunmyyty, ja se on lisensoitu uusintapainoksena Intiaan. Suurin osa albumin kappaleista on tehty DOS-pohjaisella Fast Tracker 2 -ohjelmalla. Sekä alkuperäinen CD-julkaisu että intialainen lisenssijulkaisu ovat harvinaisia. Intialaisessa painoksessa kansikuva on muutettu alkuperäisestä, sillä alkuperäisessä albuminkannessa on liitetty yhtyeen jäsenten kasvot muun muassa Shiva- ja Ganesh-jumalien ruumiisiin. Tämä taiteellinen näkemys olisi voinut saada kyseenalaisen vastaanoton Intiassa ja siksi levittäjä päätti muuttaa kansikuvaa. Yhtyeen toinen albumi Runkmeditation & Perstantra näki päivänvalon vuonna 2006 venäläisen Hippie Killer Productions -levymerkin ensijulkaisuna. Shiwa 2000:n trilogian päättävä albumi Portinfarttijan Hyppypiertari julkaistiin 1. huhtikuuta 2010 Hippie Killer Productionsin kautta. Shiwa 2000:n musiikkia kuultiin aikanaan säännöllisesti helsinkiläisen ATV-paikallistelevisiokanavan taustamusiikkina ja kanavan tunnusmusiikkina ollut "ATV Riupeloi" -kappale löytyy myös yhtyeen esikoislevyltä. ==Diskografia== *Final Truth 2020 (2000) *Runkmeditation & Perstantra (2006) *Portinfarttijan Hyppypiertari (2010) ==Aiheesta muualla== *Hippie Killer Productions *Shiwa 2000:n nettisivut *Shiwa 2000 Myspacessa *Shiwa 2000 Mikseri.netissä (ilmaisia mp3-tiedostoja) Luokka:Suomisaundi- tuottajat Luokka:Suomalaiset elektronisen musiikin yhtyeet
Dahab

Dahab (دهب) on Siinain niemimaan kaakkoisrannikolla sijaitseva kylä Egyptissä (koordinaatit 28,4833 N, 34,5333 W). Perinteisestä beduiinien kalastajakylästä on tullut suosittu matkailukohde kansainvälisten hotelliketjujen rakentamisen ja oheispalveluiden myötä. Lähin kansainvälinen lentokenttä sijaitsee Sharm el-Sheikhissä. 24\. huhtikuuta 2006 kello 19.15 paikallista aikaa useita pommeja räjähti Dahabin matkailija-alueilla. Egyptin sisäministeriön mukaan 23 ihmistä kuoli, näistä kolme ulkomaalaista. Paikallisen poliisin mukaan loukkaantuneita oli jopa yli 150. thumb|260px|left|Dahab == Aiheesta muualla == Luokka:Egyptin maantiede
Sähköoppi

Sähköoppi on fysiikan haara, joka tutkii sähköilmiöitäSähköoppi; Kielitoimiston sanakirja tai laajemmassa mielessä sähkömagneettiseen vuorovaikutukseen liittyviä ilmiöitä. Sen osa-alueita ovat sähköstatiikka ja sähködynamiikka.Sähköoppi; Finto Siihen liittyviä sovellusalueita ovat sähkövoimatekniikka ja elektroniikka. Sähköopin tärkeimpiä peruskäsitteitä ja suureita ovat sähkövaraus, sähkövirta, sähkökenttä ja jännite. Myös magnetismin tutkimus liittyy läheisesti sähköoppiin. Sähköopissa käsitellään myös virtapiirejä ja niiden komponentteja kuten generaattoreja ja virtalähteitä, vastuksia, käämejä ja kondensaattoreita. == Sähköopin lakeja ja sääntöjä == * Coulombin laki * Biot’n ja Savartin laki * Ampèren laki * Ohmin laki * Faradayn induktiolaki * Kirchhoffin säännöt * Maxwellin yhtälöt * Jännitteen- ja virranjakosääntö * Oikean käden sääntö == Katso myös == * Sähkön ja elektroniikan historia * Luettelo sähköopin suureista ja yksiköistä == Lähteet == == Aiheesta muualla == *Opetus.tv: Fysiikan etäopiskeluympäristö, Sähköoppi Luokka:Sähkötekniikka Luokka:Sähkömagnetismi
USS Colen pommi-isku

USS Colen pommi-isku on Yhdysvaltain laivaston Arleigh Burke -luokan ohjushävittäjää USS Colea vastaan tehty terrori-isku Jemenissä aamulla 12. lokakuuta 2000, kun alus oli Adenin satamassa. == Hyökkäys == Aamulla 12. lokakuuta komentaja (sotilasarvo) Kirk Lippoldin päälliköimä USS Cole saapui Adenin satamaan polttoaineen täydennystä varten. Alus kiinnittyi satamaan kello 09.30 paikallista aikaa ja polttoaineen otto alkoi tuntia myöhemmin. Noin kello 11.18 Al-Qaidan palkkalistoilla olleet Ibrahim al-Thawr ja Abdullah al-Misawa ajoivat USS Colen vasenta kylkeä kohti veneellä, johon oli kuormattu noin 200-300 kiloa räjähteitä. Lukuisista varoituksista ja kielloista huolimatta vene lähestyi ja osuessaan hävittäjän kylkeen räjähti. Laivan messi, jossa valtaosa laivan miehistöstä oli paraikaa lounastamassa, kärsi iskussa pahasti. Iskussa kuoli 17 ja haavoittui 39 aluksen miehistönjäsentä. Räjähdys sai aikaan aluksen kylkeen noin 12 m × 12 m kokoisen reiän, joka aiheutti suuren vuodon laivan konetiloihin. Vuoto saatiin hallintaan iltaan mennessä. Myöhemmin sukeltajat kävivät vielä tarkastamassa laivan rungon ja kölin, jotka eivät kuitenkaan olleet kärsineet iskussa vahinkoja. Loukkaantuneet kuljetettiin Yhdysvaltain armeijan Landstuhl Regional Medical Center-nimiseen sairaalaan Saksaan, josta heidät myöhemmin tuotiin takaisin Yhdysvaltoihin. USS Colen vei pois norjalainen MV-2 Blue Marlin -niminen raskaskuljetusalus. Luokka:Al-Qaida Luokka:Bill Clintonin presidenttikausi Luokka:Yhdysvaltain laivaston historia Luokka:Vuoden 2000 terrori-iskut Luokka:Jemenin historia
Sjarhei Ljah’ovitš

Sjarhei Pjatrovitš Ljah’ovitš (, , s. 29. toukokuuta 1976 Vitsebsk, Valko- Venäjä) on valkovenäläinen nyrkkeilijä ja entinen WBO-liiton raskaan sarjan maailmanmestari. Ammattilaisurallaan hän on 26 ottelustaan voittanut 23 ja hävinnyt kolme. Amatöörinä Ljah’ovitš saavutti 145 voittoa ja kärsi 15 tappiota. Hän edusti maataan 1996 Atlantan olympialaisissa ja vuotta myöhemmin Budapestin MM-kisoissa, missä hän saavutti pronssia. Ljah’ovitšin managerina toimii Ivailo Gotsev, jonka siipien suojassa on myös nigerialainen Samuel Peter. Ammattilaiseksi Ljah’ovitš ryhtyi vuoden 1998 lopulla. Monen vuoden ajan Ljah’ovitš voitti kaikki ottelunsa ja marraskuussa 2001 hän voitti Friday Ahunanyan NABAn raskaan sarjan mestaruusottelussa. Ensimmäisen tappionsa hän kärsi kesäkuussa 2002 Maurice Harrisille. 1. huhtikuuta vuonna 2006 Ljahovitš voitti WBO-liiton raskaan sarjan maailmanmestaruusottelussa Clevelandissa silloisen hallitsevan mestarin amerikkalaisen Lamon Brewsterin pistein 115–113, 115–112 ja 117–110. 4. marraskuuta hän hävisi mestaruutensa viimeisen erän tyrmäyksellä amerikkalaiselle Shannon Briggsille. Ljah’ovitš palasi helmikuussa 2008 kehään otteluun pääsystä WBA-titteliotteluun, mutta hävisi venäläiselle Nikolai Valujeville tuomariäänin täyden ajan jälkeen. Ljah’ovitš otteli elokuussa 2011 suomalaista Robert Heleniusta vastaan ja hävisi ottelun 9. erässä tyrmäystappiolla. ==Aiheesta muualla== * Tilastot ammattilaisotteluista BoxRec-tietokannassa * Doghouseboxing.com: Who is Sergei Liakhovich? Luokka:Valkovenäläiset nyrkkeilijät Luokka:Vuonna 1976 syntyneet Luokka:Elävät henkilöt
Vaskitsat

Vaskitsat (Anguidae) ovat noin 40-lajinen liskoheimo. Suomen ainoa vaskitsalaji on maan etelä- ja keskiosissa elävä vaskitsa (Anguis fragilis). == Aiheesta muualla == * Luokka:Liskot
Uusi saksalainen elokuva

Uudeksi saksalaiseksi elokuvaksi (Der Neue Deutsche Film) kutsutaan Saksassa 1960-luvun lopulla esiinmarssinutta uutta elokuvantekijöiden sukupolvea. Sen merkittäviä nimiä ovat mm. ohjaajat Rainer Werner Fassbinder, Werner Herzog, Volker Schlöndorff, Wim Wenders ja Alexander Kluge. Se oli yksilölliseen ilmaisuun ja ilmaisulliseen riippumattomuuteen pyrkivää auteur-elokuvaa ranskalaisen uuden aallon hengessä, mutta yhtä lailla tekijät halusivat herättää yleisön ajattelemaan. Nuoriin elokuvantekijöihin vaikutti opiskelijoiden protestiliike, joka haastoi Saksan auktoriteetit. Uusi saksalainen elokuva synnytti joukon klassikoiksi luettavia elokuvia sekä henkilökohtaisia menestystarinoita, kuten Schlöndorffin ja Wendersin Hollywood-urat. Menestys vaati kuitenkin tekijöiden kasvamista ulos yhteisistä periaatteista, jotka loivat uuden saksalaisen elokuvan. Aikakauden loppuna pidetään yleisesti Fassbinderin kuolemaa 1982, mutta sen käännekohtana voidaan pitää dokumentaarista elokuvaa Terrorin ja kauhun syksy (Deutschland im Herbst, 1978). Se on useamman ohjaajan (mm. Fassbinder, Schlöndorff ja Kluge) reaktio Punaisen armeijakunnan johtamaan terrorismin aaltoon Saksassa syksyllä 1977. == Kirjallisuutta == *Thomas Elsaesser: New German Cinema. A History. Luokka:Saksan elokuva
Tuomo Lehtinen

Tuomo Kalevi Lehtinen (s. 2. helmikuuta 1979 Kotka) on suomalainen juoksuvalmentaja, tapahtumatuottaja, toimittaja ja entinen kestävyysjuoksija. Lehtinen tunnettiin juoksu-urallaan erityisesti estejuoksijana, mutta hän kilpaili myös muilla matkoilla niin radalla, maantiellä kuin maastossakin. Lehtinen voitti 10 000 metrin juoksun Suomen mestaruuden Porissa vuonna 2005 ajalla 29.29,06. Samana vuonna hän voitti myös pitkän radan maastojuoksun mestaruuden. http://www.gbrathletics.com/nc/fin.htm 3 000 metrin esteistä Lehtisellä on kaksi SM-hopeaa (1998 19-vuotiaiden Suomen ennätysajalla 8.38,51 ja 2000) ja neljä pronssia (1999, 2001, 2002 ja 2003). Hallikisoissa Lehtinen voitti SM-kultaa 3 000 metrillä vuosina 1999, 2001 ja 2005http://www.gbrathletics.com/nc/fini.htm. Maratonilla Lehtisen ennätys on vuoden 2005 maaliskuussa Roomassa juostu 2.16.45 jolla hän lunasti paikkansa Helsingin MM-kilpailuihin. Helsingissä Lehtinen kuitenkin joutui keskeyttämään. Hampurissa 2006 Lehtinen juoksi 2.20.27 ja hänet valittiin Göteborgin EM-kilpailuihin. EM-maratonilla hän keskeytti vähän puolimatkan jälkeen. Tuomo Lehtinen on naimisissa ex-juoksija Johanna Lehtisen (o.s. Risku) kanssa. Hän toimi myös vaimonsa valmentajana. Lehtinen oli Juoksija- lehden päätoimittaja 2012–2014. Hän on toiminut Joensuun Eliittikisojen/GP- kisojen promoottorina useita vuosia. Lehtisen valmennettavia ovat olleet muun muassa Mika Kotiranta, Henri Manninen, Arttu Vattulainen ja Janne Ukonmaanaho.Tuomo ja Johanna Lehtinen muuttivat takaisin Joensuuhun Karjalainen (tilaajille) == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Suomalaiset yleisurheiluvalmentajat Luokka:Suomalaiset urheilutoimittajat Luokka:Vuonna 1979 syntyneet Luokka:Elävät henkilöt
1987 (albumi)

Whitesnake 1987 on hard rock -yhtye Whitesnaken vuonna 1987 julkaistu menestysalbumi. Sitä on myyty pelkästään Yhdysvalloissa yli kymmenen miljoonaa kappaletta. Levyn hiteiksi nousivat ”Is This Love”, ”Still of the Night”, ”Children of the Night” ja alun perin vuoden 1982 Saints & Sinners -albumilla julkaistu ”Here I Go Again”, josta tehtiin uusi versio. Saman albumin kappale ”Crying in the Rain” äänitettiin myös uudelleen. ==Kappaleet== ===Britannian- ja muun Euroopan-versio=== # # # # # # # # # # # ===Yhdysvaltain- ja Kanadan- versio=== #Crying in the Rain #Bad Boys #Still of the Night #Here I Go Again #Give Me All Your Love #Is This Love #Children of the Night #Straight for the Heart #Don't Turn Away ===20th Anniversary Edition -bonuskappaleet=== Live...In the Shadow of the Blues *Give Me All Your Love *Is This Love *Here I Go Again *Still of the Night ==Singlet== *”Is This Love” (1987) *”Here I Go Again ’87” (1987) *”Still of the Night” (1987) ==Kokoonpano== ===Whitesnake=== *David Coverdale – laulu *John Sykes – kitara, laulu *Neil Murray – basso *Aynsley Dunbar – rummut ===Vierailijat=== *Don Airey – kosketinsoittimet *Bill Cuomo – kosketinsoittimet *Adrian Vandenberg – kitarasoolo kappaleessa "Here I Go Again" (albumiversio) *Dann Huff – kitara kappaleessa "Here I Go Again" (lyhennetty radioversio) *Denny Carmassi – rummut kappaleessa "Here I Go Again" (lyhennetty radioversio) *Vivian Campbell – kitarasoolo kappaleessa "Give Me All Your Love" (lyhennetty radioversio) ==Arvostelut== *Allmusic () linkki *Rolling Stone () == Lähteet == Luokka:Whitesnaken albumit Luokka:Vuoden 1987 albumit Luokka:Glam metal -albumit
Pummanki

Pummanki (nykyisin ) on entinen suomalainen kalastajakylä Kalastajasaarennossa Petsamossa Jäämeren Pummanginvuonon rannalla. Pummanki jouduttiin luovuttamaan Neuvostoliitolle talvisodan jälkeen Moskovan rauhassa vuonna 1940, jolloin alueen väestö joutui evakkoon. Loput Petsamon alueesta luovutettiin Neuvostoliitolle Pariisin rauhassa vuonna 1947. == Väestö == Vuoden 1929 henkikirjoituksen mukaan Pummangissa oli 142 asukasta, jotka yhtä venäläistä lukuun ottamatta olivat suomalaisia. Asukasluvun kehitys: *140 (1921)Onnela 1999, s. 107–108 *135 (1925) *142 (1929) *151 (1930) *156 (1935) *76 (1939) == Lähteet == * === Viitteet === ==Kirjallisuutta== Veikko Salkio: Pummanki, Jäämeren suomalainen kalastajakylä ja sen tuho == Katso myös == * Pummangin luonnonpuisto Luokka:Petsamon kylät
Hannu Partanen

Hannu Reino Olavi Partanen (25. kesäkuuta 1944 Vieremä – 30. elokuuta 2019 Oxelösund, Ruotsi) oli suomalainen este- ja kestävyysjuoksija. Partanen voitti Suomen mestaruuden 3 000 metrin esteissä vuosina 1968 (aika 8.54,4) ja 1969 (8.49,4) http://www.gbrathletics.com/nc/fin.htm. Seuratasolla Partanen edusti Iisalmen Visaa. == Lähteet == Luokka:Suomalaiset estejuoksijat Luokka:Suomalaiset kestävyysjuoksijat Luokka:Vuonna 1944 syntyneet Luokka:Vuonna 2019 kuolleet
Upa (malmityyppi)

Upa on malmin rikastuttamistulos. Se on yleensä hieno jauhe, kuten upakulta eli "kultahiekka" tai puhdas sinkkikiille eli sinkkiupa https://runeberg.org/pieni/4/0552.html - Upa Pienessä tietosanakirjassa. Upakullalla ei nykyään ole enää suurta taloudellista merkitystä. ==Katso myös== *Upamalmi == Lähteet == Luokka:Malmityypit